
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1715 

18 Νοεμβρίου 2004 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία "ΓΕΩΡΓΑΚΟΠΟΥΛΕΙΟ ΠΝΕΥΜΑΤΙΚΟ 
ΙΔΡΥΜΑ" και κύρωση του οργανισμού αυτού. 1 

ΑΠΟΦΑΣΕΙΣ 

Απόκτηση Ελληνικής Ιθαγένειας του ομογενούς ΑΖΩΒ 
ΚΟΛΑ (ΑΖΟνί ΚΟΙ_Α) του ΑΖΑΡΙΑ, και εξελληνισμός 
του επωνύμου και του κύριου ονόματος του. 2 

Απόκτηση Ελληνικής Ιθαγένειας του ομογενούς ΒΑΣΙ- 
ΛΙΔΗ ΜΟΥΡΑΖΙ (νΑΒΙϋϋΙδ ΜυΒΑΖ) του ΙΒΑΝ και 


εξελληνισμός του επωνύμου και του κύριου ονόμα¬ 
τος του. 3 

Συγκρότηση Υπηρεσιακού Συμβουλίου της Νομαρχια¬ 
κής Αυτοδιοίκησης Ανατολικής Αττικής. 4 

Έγκριση υπερωριακής απασχόλησης υπαλλήλων του 
Ν.Π. «Δημοτικό Αθλητικό Κέντρο Φλώρινας». 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

Ο) 

Έγκριση σύστασης του κοινωφελούς ιδρύματος με την 
επωνυμία "ΓΕΩΡΓΑΚΟΠΟΥΛΕΙΟ ΠΝΕΥΜΑΤΙΚΟ ΙΔΡΥ¬ 
ΜΑ" και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 7.970/22.12.2003 πράξη της Συμβο¬ 
λαιογράφου Λαυρίου Δήμητρας, συζ. Αρ. Χαραλαμπάκη, 
το γένος Γεωργίου Γκίνη, όπως αυτή τροποποιήθηκε με 
την υπ’ αριθ. 8.285/3.6.2004 πράξη της ιδίας Συμβολαιο¬ 
γράφου, με την οποία ο Δημήτριος Γεωργακόπουλος σύ¬ 
στησε κοινωφελές ίδρυμα με την επωνυμία "ΓΕΩΡΓΑΚΟ- 
ΠΟΥΛΕΙΟ ΠΝΕΥΜΑΤΙΚΟ ΙΔΡΥΜΑ" και με έδρα το χωριό 
Ράφτη Γορτυνίας του Νομού Αρκαδίας. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 


3. Την από 28.6.2004 γνωμοδότηση του Συμβουλίου 
Εθνικών Κληροδοτημάτων. 

4. Την υπ’ αριθμ. 14650/ΔΙΟΕ 85/17.3.2004 (ΦΕΚ519 Β') 
κοινή απόφαση του Πρωθυπουργού καιτου Υπουργού Οι¬ 
κονομικών, με την οποία καθορίσθηκαν αρμοδιότητες των 
Υφυπουργών Οικονομίας & Οικονομικών. 

5. Την υπ’ αριθμ. 37876/ΣΤ5/26.4.2004 (ΦΕΚ608 Β') κοι¬ 
νή απόφαση του Πρωθυπουργού και της Υπουργού Εθνι¬ 
κής Παιδείας και Θρησκευμάτων, με την οποία καθορί¬ 
σθηκαν αρμοδιότητες Υφυπουργών του Υπουργείου 
Εθνικής Παιδείας και Θρησκευμάτων. 

6. Την υπ’ αριθμ. 27304/17.3.2004 (ΦΕΚ 517 Β') κοινή 
απόφαση του Πρωθυπουργού και του Υπουργού Υγείας 
και Κοινωνικής Αλληλεγγύης, με την οποία ανατέθηκαν 
αρμοδιότητες στους Υφυπουργούς Υγείας και Κοινωνι¬ 
κής Αλληλεγγύης. 

7. Την υπ’ αριθμ. 33/23.3.2004 (ΦΕΚ 527 Β') απόφαση 
του Πρωθυπουργού και Υπουργού Πολιτισμού με την 
οποία ανατέθηκε η άσκηση αρμοδιοτήτων στην Αναπλη¬ 
ρωτή Υπουργό και στους Υφυπουργούς Πολιτισμού. 

Με πρόταση της Υπουργού Εθνικής Παιδείας και Θρη¬ 
σκευμάτων και των Υφυπουργών Οικονομίας και Οικονο¬ 
μικών, Υγείας και Κοινωνικής Αλληλεγγύης και Πολιτι¬ 
σμού αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: "ΓΕΩΡΓΑΚΟΠΟΥΛΕΙΟ ΠΝΕΥΜΑΤΙΚΟ 
ΙΔΡΥΜΑ", η οποία έγινε από τον Δημήτριο Γεωργακόπου- 
λο του Ιωάννου και της Αντωνίας με την αριθ. 
7.970/22.12.2003 πράξη της Συμβολαιογράφου Λαυρίου 
Δήμητρας, συζ. Αρ. Χαραλαμπάκη, το γένος Γεωργίου 
Γκίνη και την αριθ. 8.285/3.6.2004 τροποποιητική της 
ίδιας Συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομίας και Οικονομικών, Εθνικής Παιδείας και 
Θρησκευμάτων, Υγείας και Κοινωνικής Αλληλεγγύης και 
Πολιτισμού και διέπεται από τις διατάξεις της ανωτέρω 
συστατικής του πράξης, του παρακάτω οργανισμού, του 
Α.Ν. 2039/1939 και των διαταγμάτων που εκδόθηκανή θα 
εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματοςτούτου, που αποτελείται από δέκα έξη (16) 
άρθρα και καταχωρίζεται παρακάτω: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία "ΓΕΩΡΓΑΚΟΠΟΥΛΕΙΟ ΠΝΕΥΜΑΤΙΚΟ 
ΙΔΡΥΜΑ" 

Άρθρο 1 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία "ΓΕΩΡΓΑΚΟ- 
ΠΟΥΛΕΙΟ ΠΝΕΥΜΑΤΙΚΟ ΙΔΡΥΜΑ", που συστήθηκε από 
τονΔημήτριο Γεωργακόπουλοτου Ιωάννου και της Αντω¬ 
νίας, αποτελεί νομικό πρόσωπο ιδιωτικού δικαίου και διέ- 
πεται από τις διατάξεις της ανωτέρω συστατικής πράξης, 
του παρόντος οργανισμού, του Α.Ν. 2039/1939 όπως κά¬ 
θε φορά ισχύει ο νόμος αυτός και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου. 

2. Έδρατου ιδρύματος είναι το χωριό Ράφτη Γ ορτυνίας 
του Νομού Αρκαδίας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι: 

1. Υποτροφίες σε σπουδαστές ανωτέρων και ανωτάτων 
δημοσίων εκπαιδευτικών ιδρυμάτων και ιερατικών σχο¬ 
λών εντός της Ελληνικής Επικράτειας, που κατάγονται 
απόταχωριά Ράφτη, Αγάλω, Αράχωβα και Μελισσόπετρα 
της επαρχίας Γορτυνίας του Νομού Αρκαδίας και έχουν 
αποφοιτήσει από Λύκειο του νομού Αρκαδίας. 

2. Οικονομική ενίσχυση σε αδύναμα άτομα και αδύνα¬ 
μες οικογένειες που είναι μόνιμοι κάτοικοι των ως άνω 
αναφερθέντων στην παρ. 1 του παρόντος χωριών καθώς 
και των χωριών Κοκορά και Μπαρδάτσι. 

3.1. Με ομόφωνη απόφαση της οριζομένης διαχειριστι¬ 
κής επιτροπής θα διατίθενται από το αποθεματικό και 
έκτακτα βοηθήματα σε θύματα θεομηνιών, ατυχημάτων ή 
εγκληματικών ενεργειών και σε άτομα που χρήζουν επεί¬ 
γουσας νοσοκομειακής περίθαλψης στο εξωτερικό, με 
την προϋπόθεση ότι αυτοί είναι μόνιμοι κάτοικοι του χω¬ 
ριού Ράφτη Γ ορτυνίας Αρκαδίας. 

3. 2. Επίσης με τις ίδιες προϋποθέσεις θα διατίθεται οι¬ 
κονομική ενίσχυση για επισκευές και συντήρηση του Ιε¬ 
ρού Ναού του Αγίου Δημητρίουτου χωριού Ράφτη καιτου 
περιβάλλοντος αυτού χώρου, καθώς καιτου ναΐσκου που 
θα οικοδομηθεί στο οικόπεδο επιφάνειας 500 τ.μ. περί¬ 
που, ιδιοκτησίας του εδώ εμφανιζομένου ιδρυτή Δημη- 
τρίου Γεωργακοπούλου ευρισκόμενο κάτω από την κε¬ 
ντρική πλατεία του χωριού. 

3. Διοργάνωση και υλοποίηση διαφόρων πολιτιστικών 
εκδηλώσεων στο χωριό Ράφτη που θα στοχεύουν στην 
αναβάθμιση και διατήρηση της πολιτιστικής κληρονομιάς 
του πνευματικού και πολιτιστικού επιπέδου των ανθρώ¬ 
πων της περιοχής. Παρόμοιες εκδηλώσεις θα ενισχύο- 
νται, εφόσον θα γίνονται στα υπόλοιπα τρία χωριά της 
παρ. 1 του παρόντος. 

4. Ίδρυση λαογραφικού μουσείου και αρχείου λαογρα- 
φικών μελετών στο χωριό Ράφτη που θα περιλαμβάνει έγ¬ 
γραφα, σχέδια, φωτογραφίες, κινηματογραφικές ταινίες, 
μαγνητοταινίες και γενικά κάθε υλικό καταγραφής λαο- 
γραφικών στοιχείων και δραστηριοτήτων των κατοίκων 
των εν λόγω χωριών. 


5. Ηθικές διακρίσεις και επαίνους σε άτομα, οικογένει¬ 
ες ή ομάδες ατόμων που αποδεδειγμένα συνέβαλαν 
στους σκοπούς του ιδρύματος ή προσέφεραν υπηρεσίες 
για την ανάπτυξη των προαναφερομένων τεσσάρων χω¬ 
ριών. 

6. Αγορά ή ανέγερση κτιρίου για τη στέγαση και τη συ¬ 
ντήρηση του ιδρύματος στην έδρατου. 

7. Βοηθήματα σε νεαρά ζευγάρια που παντρεύονται ή 
τεκνοποιούν και είναι μόνιμοι κάτοικοι των χωριών της 
παρ. 1 του παρόντος. 

8. Τα χρηματικά ποσά που θα διατίθενται για όλους τους 
σκοπούς του ιδρύματος, εκτός της παραγράφου 6, δεν 
θα υπερβαίνουν το 80% των ετήσιων εσόδων, εξαιρουμέ- 
νης της περίπτωσης για την ανέγερση του κτιρίου για τη 
στέγαση του Ιδρύματος. Κάθε πέντε χρόνια καιεφόσοντο 
αποθεματικό του Ιδρύματος επαρκεί, τότε με ομόφωνη 
απόφαση του Διοικητικού Συμβουλίου θα διατίθεται ένα 
ποσό σε επένδυση ακινήτων ή έργων που θα συμβάλλουν 
στην τουριστική ανάπτυξη του χωριού Ράφτη. 

Άρθρο 3 

Περιουσία-Πόροι 

Περιουσία του ιδρύματος αποτελούν: 

Α) Η υπό στοιχεία Γάμα κεφαλαίο ένα (Γ-1) οριζόντια 
ιδιοκτησία (γραφείο), του τρίτου (Γ) πάνω από το ισόγειο 
ορόφου, της πολυκατοικίας που βρίσκεται μέσα στο εγκε¬ 
κριμένο σχέδιο του Δήμου Αμαρουσίου Αττικής, της κτη¬ 
ματικής περιφέρειας του Δήμου Αμαρουσίου, τέως Δή¬ 
μου Αθηναίων, στη θέση ΛΟΓΟΘΕΤΗ ή ΣΩΡΟΣ, στο υπ’ 
αριθμό 513 Οικοδομικό Τετράγωνο και επί της οδού Χει- 
μάρας αριθμός 6. 

Β) Η υπό στοιχεία Γ άμα κεφαλαίο τέσσερα (Γ-4) οριζό¬ 
ντια ιδιοκτησία (γραφείο), του τρίτου (Γ) πάνω από το ισό¬ 
γειο ορόφου, της ίδιας ως άνω πολυκατοικίας και 

Γ) Οικόπεδο, άρτιο και οικοδομήσιμο κατά κανόνα, που 
βρίσκεται εντός του Δ.Δ. Ράφτη Δήμου Ηραίαςτου Νομού 
Αρκαδίας, το οποίο έχει έκταση μέτρα τετραγωνικά πε¬ 
ντακόσια σαράντα (540,00). 

Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό που θα αποκτη¬ 
θεί μετά τη νομότυπη σύστασή του. 

Άρθρο 4 
Απονομή Τίτλων 

Όσοι προσφέρουν με οποιοδήποτε τρόπο στο ίδρυμα ή 
αναλαμβάνουν την οικονομική κάλυψη συγκεκριμένων 
κοινωφελών δραστηριοτήτων, που εμπίπτουν στους σκο¬ 
πούς του ιδρύματος ή συμπαρίστανται στις προσπάθειες 
εξυπηρέτησης των σκοπών του ιδρύματος, απολαμβά¬ 
νουν πλεονεκτήματα ή και τίτλους (φίλος του ιδρύματος, 
χορηγός κλπ), που θα καθορίζονται με απόφαση του Διοι¬ 
κητικού Συμβουλίου του Ιδρύματος, σύμφωνα με την παρ. 
5 του άρθρου 6 του παρόντος. 

Άρθρο 5 

Διοίκηση 

1. Το ίδρυμα διοικείται από πενταμελές Διοικητικό Συμ- 

βούλιοπου αποτελείται από τους: α) Δημήτριο I. Γεωργα- 
κόπουλο, β) Γεώργιο Λ. Τσίτουρα, (πρωτοπρεσβύτερο) γ) 
Παναγιώτη I. Κολλάρο, δ) Νικόλαο Κ. Καλλαρά και ε) Ιω¬ 
άννη Δ.Γεωργακόπουλο. 

2. Τα μέλη του Διοικητικού Συμβουλίου, τα οποία είναι 
ισόβιας θητείας, ορίζουν με πράξη τους, έπειτα από ψη¬ 
φοφορία, τον Πρόεδρο, ο οποίος θα προέρχεται από την 
οικογένεια Γεωργακόπουλου, τον Αντιπρόεδρο, το Γραμ- 
ματέα και τον Ταμία. Επίσης ο Πρόεδρος ορίζει και τον 
αντικαταστάτη που θα τον αναπληρώσει σε περίπτωση 
που ο ίδιος αποποιηθεί, παραιτηθεί ή εκλείψει. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης για οποιοδή- 
ποτε λόγο κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται κατόπιν προτάσεως 
του Προέδρου ή του νόμιμου αναπληρωτή του, και της 
απλής πλειοψηφίας των υπόλοιπων μελών του Διοικητι¬ 
κού Συμβουλίου, τηρουμένωντων διατάξεωντου άρθρου 
99τουΑ.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε δύο 
(2) μήνες και εκτάκτως όποτετο ζητήσει ο Πρόεδρος ή τρία 
από τα μέλη του, με γραπτή αίτησή τους προς τον Π ρόεδρο, 
πάντοτε όμως έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία, όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. Αν κάποιος αρνηθεί να 
υπογράψει πρακτικό, αναφέρεται η άρνησή του και υπο¬ 
γράφεται από τον Πρόεδρο. 

8. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως, οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

9. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

10. Το Διοικητικό Συμβούλιο μπορεί να συνιστά από τα 
μέλη του ή και από μη μέλη του τριμελή Εκτελεστική Επι¬ 
τροπή, στην οποία να μεταβιβάζει με απόφαση του κατά 
πλήρη δικαιοδοσία ορισμένες από τις αρμοδιότητές του, 
καθώς και να αναθέτει την εκτέλεση συγκεκριμένου έρ¬ 
γου, μέσα στο πλαίσιο γενικών οδηγιώνπου θατηςπαρέ- 
χεί · 

11. Στην Εκτελεστική Επιτροπή που δεν αποτελεί σε κα¬ 
μία περίπτωση όργανο του ιδρύματος, προεδρεύει πά¬ 
ντοτε μέλος του Διοικητικού Συμβουλίου, βάσει εξουσιο- 
δοτήσεώςτου. 

12. Οι αποφάσεις της Εκτελεστικής Επιτροπής που εκ- 
δίδονται στα πλαίσια της παραπάνω αρμοδιότητας της 
(παρ. 9) έχουν συμβουλευτικό χαρακτήρα και μόνο προς 
το Διοικητικό Συμβούλιο του ιδρύματος. 


13. Τα μέλη της Εκτελεστικής Επιτροπής δικαιούνται 
αμοιβής κατά τα οριζόμενα στην απόφαση του Διοικητι¬ 
κού Συμβουλίου που τη συνιστά και πάντα ανάλογα με την 
απασχόλησή τους (μερική ή ολική). 

Άρθρο 6 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α. Ν. 2039/1939 και 
του από 20.12.1939 βασιλικού διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιώντου ιδρύματος. 

3. Καταρτίζει το ετήσιο πρόγραμμα δράσης για την υλο¬ 
ποίηση των σκοπών του Ιδρύματος. 

4. Αποφασίζει για την αποδοχή ή αποποίηση κληρονο¬ 
μιών, κληροδοσιών ή δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

5. Καθορίζει τις προϋποθέσεις για την απόκτηση της 
ιδιότητας των "φίλων του ιδρύματος" καθώς και τα πλεο¬ 
νεκτήματα που αυτοί απολαμβάνουν. Απονέμει τον τίτλο 
του "Χορηγού", "Δωρητή" και "Ευεργέτη" του Ιδρύματος 
και καθορίζει τα πλεονεκτήματα που απολαμβάνει ο κα¬ 
θένας. 

6. Θα διορίζει πληρεξουσίους δικηγόρους του Ιδρύμα¬ 
τος και θα ανακαλεί αυτούς. 

Άρθρο 7 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια παντός βαθμού 
και δικαιοδοσίας, στις Αρχές, καθώς και στις σχέσεις του 
με κάθε τρίτο, αυτοπροσώπως ή με πρόσωπο που ορίζε¬ 
ται από αυτόν και εγκρίνεται με απόφαση του Διοικητικού 
Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη καιλήξη αυ¬ 
τών και διευθύνει τις συζητήσεις. Οι προσκλήσεις για συ- 

νεδρίαση στέλνονται στα μέλη του Διοικητικού Συμβουλί¬ 
ου τουλάχιστον δύο (2) μέρες πριν από τη συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει άλατα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

η) Καταρτίζει την ετήσια Έκθεση των πεπραγμένων του 
Διοικητικού Συμβουλίου. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 8 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδα του ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 9 

Αρμοδιότητες Ταμία 
1. ΟΤαμίαςτου ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του και ανα¬ 


λαμβάνει τις καταθέσεις του Ιδρύματος μετά από έγγρα¬ 
φη εντολή του Προέδρου. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 10 

Επιλογή και ανακήρυξη υποτρόφων 

1. Δικαίωμα υποτροφίας έχουν οι αναφερόμενοι στο άρ¬ 
θρο 2, παρ. 1 του παρόντος Οργανισμού. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξειςτης συστατικής 
πράξης του ιδρύματος, του παρόντος οργανισμού, του 
Α.Ν. 2039/1939 και του από 18.8.1941 Κανονιστικού Δια¬ 
τάγματος (ΦΕΚ 186Α). 

Άρθρο 11 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
λαμβάνοντας υπόψη το ύψος των καθαρών εσόδων του 
Ιδρύματος και τον αριθμό των υποτρόφων, πάντοτε, 
όμως, μέσα στα όρια που ορίζονται από τις διατάξεις της 
συστατικής πράξης του ιδρύματος, του άρθρου 54 του 
Α.Ν. 2039/1939 καιτου άρθρου 28του από 18.8.1941 Κα¬ 
νονιστικού Διατάγματος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21,23,24,26 και 27 
του από 18.8.1941 Κανονιστικού Διατάγματος. 

3. Η υποτροφία θα διακόπτεται στις περιπτώσεις κακής 
διαγωγής του υποτρόφου ή εάν για οποιονδήποτε λόγο 
επέλθει μείωση των ετησίων εισοδημάτωντου Iδρύματος, 
ώστε να καθίσταται αδύνατη η χορήγηση της υποτρο¬ 
φίας. Επίσης, θα διακόπτεται, όταν συντρέχουν οι περι¬ 
πτώσεις που ορίζονται από τις διατάξεις της συστατικής 
πράξηςτου Ιδρύματος καιτου άρθρου 29του παραπάνω 
Κανονιστικού Διατάγματος, οι οποίες διαπιστώνονται με 
πράξη του Διοικητικού Συμβουλίου του Ιδρύματος που 
έχει υποχρέωση να παρακολουθεί την όλη πορεία των 
σπουδών των υποτρόφων και να αξιώνει από αυτούς την 
υποβολή αποδεικτικών στοιχείων της επίδοσής τους. 

Άρθρο 12 

Διαδικασία Χορήγησης Οικονομικής Ενίσχυσης 

1. Το Διοικητικό Συμβούλιο του Ιδρύματος καλεί με προ¬ 
κήρυξη - πρόσκλησή του, κάθε χρόνο, όλους τους ενδια¬ 
φερομένους που δικαιούνται οικονομική ενίσχυση (οικο¬ 
νομικά αδύναμα άτομα ή οικογένειες ή ορφανά παιδιά) 
για την αντιμετώπιση των δαπανών ανατροφής και δια¬ 
παιδαγώγησης τους, να υποβάλουν μέσα σε τακτή προ¬ 
θεσμία σχετική αίτηση με τα απαραίτητα δικαιολογητικά 
που θα αναφέρονται στην προκήρυξη - πρόσκληση. 

2. Αντίγραφο της προκήρυξης-πρόσκλησης πρέπει με 
φροντίδα του Διοικητικού Συμβουλίου να τοιχοκολλάται 
έξω από τα γραφεία του Ιδρύματος και να δημοσιεύεται 
μία φορά σε μία ημερήσια Αθηναϊκή και μεγάλης κυκλο¬ 
φορίας εφημερίδα, σαράντα πέντε (45) ημέρες πριν από 
την λήξη της προθεσμίας. 

3. Δικαίωμα οικονομικής ενίσχυσης έχουν όσοι αναφέ- 
ρονται στο άρθρο 2, παρ. 2 του παρόντος Οργανισμού. 

4. Το Διοικητικό Συμβούλιο μετά την λήξη της προθε¬ 
σμίας εξετάζει τις αιτήσεις και τα απαιτούμενα δικαιολο- 
γητικά που υπεβλήθησαν και επιλέγει με αιτιολογημένη 
απόφασή του τον δικαιούμενο να ενισχυθεί οικονομικά 
για την αντιμετώπιση των ανωτέρω δαπανών. 

5. Σε περίπτωση κατά την οποία ο αριθμός των υποψη¬ 
φίων που πληρούν τις προϋποθέσεις οικονομικής ενίσχυ¬ 
σης και έχουν τα ίδια προσόντα είναι μεγαλύτερος από 
τον αριθμό των οικονομικών ενισχύσεων που πρόκειται να 
δοθούν, η επιλογή αυτών γίνεται από το Διοικητικό Συμ¬ 
βούλιο του Ιδρύματος, ελεύθερα κατά την κρίση του. 

6. Σε περίπτωση κατά την οποία κάποιο από τα δικαιο- 
λογητικά του υποψηφίου είναι ατελές, ως προς ένα ή πε¬ 
ρισσότερα στοιχεία του, το Διοικητικό Συμβούλιο καλεί 
τον ενδιαφερόμενο με έγγραφη ή και προφορική πρό¬ 
σκλησή του, πριν αποφασίσει σχετικά για την επιλογή, να 
συμπληρώσει τις ατέλειες αυτές μέσα σε προθεσμία πέ¬ 
ντε ημερών από την γνωστοποίηση της παραπάνω πρό¬ 
σκλησης. 

7. Η απόφαση εκλογής και ανακήρυξης των δικαιούχων 
της οικονομικής ενίσχυσης τοιχοκολλάται την ίδια ημέρα 
ή την επομένη έξω από τα γραφεία του Ιδρύματος. 

8. Με την απόφαση αυτή, καλούνται οι υπόλοιποι ενδια¬ 
φερόμενοι υποψήφιοι που απορρίφθηκαν οι αιτήσεις 
τους να υποβάλλουν, εφόσον το επιθυμούν, ένσταση κα¬ 
τά της απόφασης του Διοικητικού Συμβουλίου του Ιδρύ¬ 
ματος, εντός δέκα ημερών από την τοιχοκόλληση αυτής. 
Η ένσταση αυτή κατατίθεται με απόδειξη παραλαβής στο 
Γραμματέα ή σε άλλο μέλος του Διοικητικού Συμβουλίου 
του Ιδρύματος που, τυχόν, έχει οριστεί προς τούτο από 
αυτό. Μετά την παρέλευση των δέκα ημερών και εφόσον 
δεν υποβλήθηκε καμία ένσταση, δίνεται εντολή στην Τρά- 
πεζα ή το πιστωτικό ίδρυμα που βρίσκονται οι καταθέσεις 
του Ιδρύματος, να καταθέσει τα ποσά της οικονομικής 
ενίσχυσης σε έντοκο λογαριασμό στο όνομα του ή της δι¬ 
καιούχου. Σε περίπτωση υποβολής ενστάσεων εμπρόθε¬ 
σμα, το Ίδρυμα υποβάλλει αυτές μαζί με τα δικαιολογητι- 
κά όλων των υποψηφίων και τα λοιπά έγγραφα εκλογής 
και ανακήρυξης των δικαιούχων ως και τις σχετικές από- 
ψειςτου Διοικητικού Συμβουλίου για τις ενστάσεις αυτές, 
στο Υπουργείο Εθνικής Οικονομίας και Οικονομικών το 
οποίο, αφού ελέγξει αν τηρήθηκαν ή όχι οι διατάξεις της 
συστατικής πράξης του Ιδρύματος, του παρόντος οργα¬ 
νισμού και των σχετικών νόμων, τα παραπέμπει με σχετι¬ 
κή εισήγησή του στο Συμβούλιο Εθνικών Κληροδοτημά¬ 
των προς γνωμοδότηση. 

9. Ο Υπουργός Οικονομικών και το Συμβούλιο Εθνικών 
Κληροδοτημάτων μπορούν, εφόσον κρίνουν ότι είναι ανα¬ 
γκαίο, να ζητούν από τις αρμόδιες αρχές και το Ίδρυμα 
κάθε χρήσιμη σχετική πληροφορία και στοιχείο. 

10. Μετά την παραπάνω γνωμοδότηση του Συμβουλίου 
Εθνικών Κληροδοτημάτων για το βάσιμο ή όχι των ενστά¬ 
σεων εκδίδεται κοινή απόφαση του Υπουργού Οικονομι¬ 
κών και του εκ του σκοπού αρμοδίου Υπουργού, με την 
οποία είναι δυνατόν να εγκριθούν ή να απορριφθούν ή να 
τροποποιηθούν οι σχετικές αποφάσεις του Διοικητικού 
Συμβουλίου του Ιδρύματος ως προς ένα ή περισσότε¬ 
ρους υποψηφίους ή και να διαταχθεί η επανάληψη όλης 
της διαδικασίας επιλογής και ανακήρυξης των δικαιού¬ 
χων της οικονομικής ενίσχυσης. 


11.0 αριθμός των οικονομικών ενισχύσεων που θα δο¬ 
θούν και το ποσό καθεμίας απ’ αυτές ως και οτρόπος που 
θα δοθούν εφάπαξ ή περιοδικώς, καθορίζεται με απόφα¬ 
ση του Διοικητικού Συμβουλίου του Ιδρύματος ανάλογα 
με το ύψος των ετησίων εσόδων αυτού και τις οικονομικές 
ενισχύσεις που επικρατούν. 

Άρθρο 13 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την31η Δεκεμβρίου του ίδιου έτους. Κατ’ εξαίρεση, η 
πρώτη διαχειριστική περίοδος αρχίζει από την ημέρα δη¬ 
μοσίευσης στην Εφημερίδα της Κυβέρνησης του σχετι¬ 
κού Προεδρικού Διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού βα¬ 
σιλικού διατάγματος (ΦΕΚ 552, τ.Α'). Ο εσωτερικός έλεγ¬ 
χος της διαχείρισης του Ιδρύματος γίνεται σύμφωνα με 
τις διατάξεις της παρούσης παραγράφου. Με απόφαση 
του Διοικητικού Συμβουλίου θα ορίζεται αν ο εσωτερικός 
έλεγχος θα γίνεται από τριμελή ελεγκτική επιτροπή. 

Άρθρο 14 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο, στο οποίο καταχωρούνται τα ονόμα¬ 
τα των υποτρόφων, η σχολή που φοιτούν, ο χρόνος και το 
ποσό της υποτροφίας κάθε υποτρόφου και τα λοιπά στοι¬ 
χεία, τα οποία ορίζονται από τις διατάξεις του άρθρου 34 
του από 18.8.1941 κανονιστικού διατάγματος. 

ε) Βιβλίο-μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 15 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 16 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση αδυναμίας εκπλήρωσης των σκοπών 
του Ιδρύματος, δύναται το Διοικητικό Συμβούλιο αυτού 
να αποφασίσει τη διάλυση του Ιδρύματος αρκεί η απόφα¬ 
ση να είναι ομόφωνη. 

3. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται θα περιέρχεται 
στο I. Ναό Αγίου Δημητρίου του χωριού Ράφτη Γορτυνίας. 

Στην Υπουργό Εθνικής Παιδείας και Θρησκευμάτων και 
στους Υφυπουργούς Οικονομίας και Οικονομικών, Υγείας 
και Κοινωνικής Αλληλεγγύης και Πολιτισμού αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 9 Νοεμβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 


με τις διατάξεις του άρθρου 1 του Ν.2790/2000 (ΦΕΚ 24 
τ.Α/16.2.2000) "Αποκατάσταση των παλιννοστούντων 
ομογενών από την τέως Σοβιετική Ένωση και άλλες δια¬ 
τάξεις", όπως αυτό τροποποιήθηκε με το άρθρο 76 του 
Ν.2910/2001 (ΦΕΚ91/τ.Α’/2.5.2001), "Είσοδος και παραμο¬ 
νή αλλοδαπών στην Ελληνική Επικράτεια- Κτήση της Ελλη¬ 
νικής Ιθαγένειας με πολιτογράφηση και άλλες διατάξεις", 
γίνεται δεκτή η από 05.10.2001 Αίτηση, περί αποκτήσεως 
της Ελληνικής Ιθαγένειας, του ομογενούς ΒΑΣΙΛΙΔΗ ΜΟΥ- 
ΡΑΖΙ του ΙΒΑΝ και της ΕΥΑΣ, ο οποίος γεννήθηκε στις 
17.3.1977, στη Γεωργία, καιεγκρίνεται ο εξελληνισμόςτου 
επωνύμου και του κύριου ονόματος του, 

Από : ΒΑΣΙΛΙΔΗΣ ΜΟΥΡΑΖΙ (νΑδΙϋϋΙδ ΜΨΒΑΖ) 

Σε: ΒΑΣΙΛΕΙΑΔΗΣ ΜΟΥΡΑΖΙ 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 


ΟΙ ΥΠΟΥΡΓΟΙ 


ΥΦΥΠ. ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

ΠΕΤΡΟΣ ΔΟΥΚΑΣ 

ΥΦΥΠ. ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΎΗΣ 

Γ. ΚΩΝΣΤΑΝΤΟΠΟΥΛΟΣ 

-* 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 

ΥΦΥΠ. ΠΟΛΙΤΙΣΜΟΥ 

ΠΕΤΡΟΣΤΑΤΟΥΛΗΣ 


ΑΠΟΦΑΣΕΙΣ 


( 2 ) 

Απόκτηση Ελληνικής Ιθαγένειας του ομογενούς ΑΖΩΒ 
ΚΟΛΑ (ΑΖΟνί ΚΟΕΑ) του ΑΖΑΡΙΑ, και εξελληνισμός 
του επωνύμου και του κύριου ονόματος του. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την Φ40ΙΟΑΓ/953/2004 Απόφαση του Γενικού Γραμ- 
ματέα της Περιφέρειας Κρήτης που εκδόθηκε σύμφωνα 
με τις διατάξεις του άρθρου 1 του Ν.2790/2000 
(ΦΕΚ24/τ.Α’/16.2.2000), "Αποκατάσταση των παλιννο- 
στούντων ομογενών από την τέως Σοβιετική Ένωση και 
άλλες διατάξεις", όπως αυτό τροποποιήθηκε με το άρθρο 
76 του Ν.2910/2001 (ΦΕΚ91/τ.Α’/2.5.2001), "Είσοδος και 
παραμονή αλλοδαπών στην Ελληνική Επικράτεια- Κτήση 
της Ελληνικής Ιθαγένειας με πολιτογράφηση και άλλες 
διατάξεις", γίνεται δεκτή η από 11.9.2001 Αίτηση, περί 
αποκτήσεως της Ελληνικής Ιθαγένειας, του ομογενούς 
ΑΖΩΒ ΚΟΛΑ του ΑΖΑΡΙΑ και της ΜΑΡΙΑΣ, ο οποίος γεννή¬ 
θηκε στις 1.7.1922, στη Γ εωργία, και εγκρίνεται ο εξελλη- 
νισμός του επωνύμου και του κύριου ονόματος του, Από: 
ΑΖΩΒ ΚΟΛΑ (ΑΖΟνί ΚΟΙΑ) 

Σε: ΑΖΩΪΔΗΣ ΚΟΛΑ 

Ο Γενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 
-♦- 

(3) 

Απόκτηση Ελληνικής Ιθαγένειας τού ομογενούς ΒΑΣΙΛΙ- 
ΔΗ ΜΟΥΡΑΖΙ (νΑδΙϋΩΙδ ΜΙΙΒΑΖ) του ΙΒΑΝ και εξελ- 
ληνισμόςτου επωνύμου και του κύριου ονόματος του. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Με την Φ49ΙΟΑΓ/952/2004 Απόφαση του Γενικού Γραμ¬ 
ματέα της Περιφέρειας Κρήτης που εκδόθηκε σύμφωνα 


Αριθ. οικ. 7805 (4) 

Συγκρότηση Υπηρεσιακού Συμβουλίου της Νομαρχια¬ 
κής Αυτοδιοίκησης Ανατολικής Αττικής 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 9 και 11 παρ. 5 και 7 του Ν. 
3260/2004" Ρυθμίσεις του συστήματος προσλήψεων και 
θεμάτων δημόσιας διοίκησης "(ΦΕΚ 151 Α’) 

2. Τον Εσωτερικό Οργανισμό Οργάνωσης και Λειτουρ¬ 
γίας της Νομαρχιακής Αυτοδιοίκησης Ανατολικής Αττι¬ 
κής (ΦΕΚ 400/τ.Β/11.5.1995), όπως τροποποιήθηκε μετα¬ 
γενέστερα και ισχύει. 

3. Της παραγράφου Β4του άρθρου 40του Ν. 1884/1990 
(ΦΕΚ 81 Α’) 

4. Του άρθρου 6του Ν.2839/2000(ΦΕΚ 196 Α’) 

5. Την αρίθ 1456/7.4.1999 απόφαση μας "Σύσταση-Συ- 
γκρότηση πρωτοβάθμιου Υπηρεσιακού Συμβουλίου της 
Νομαρχιακής Αυτοδιοίκησης Ανατολικής Αττικής "που 
δημοσιεύθηκεστοΦΕΚ356/τ. Β/13.4.1999. 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού γιατί το υπηρεσιακό συμβούλιο έχειήδη συ- 
σταθεί και θα λειτουργεί σύμφωνα με την παρούσα συ¬ 
γκρότηση με ισάριθμα μέλη, αποφασίζουμε: 

1 .Συγκροτούμε στη Νομαρχιακή Αυτοδιοίκηση Ανατο¬ 
λικής Αττικής πενταμελές Υπηρεσιακό Συμβούλιο αρμό¬ 
διο για όλο το προσωπικό της Νομαρχιακής Αυτοδιοίκη¬ 
σης Ανατολικής Αττικής ως εξής : 

α) Τρεις (3) μονίμους υπαλλήλους με βαθμό Α’ από αυ¬ 
τούς που υπάγονται στην αρμοδιότητα του υπηρεσιακού 
συμβουλίου και υπηρετούν στη Νομαρχιακή Αυτοδιοίκη¬ 
ση Ανατολικής Αττικής, με τους αναπληρωτές τους. Ένα 
τουλάχιστον από τα τακτικά μέλη και ένα από τα αναπλη¬ 
ρωματικά θα είναι διαφορετικού φύλου από τα λοιπά, 
εφόσον υπάρχει και έχει τις νόμιμες προϋποθέσεις. 

β) Δύο αιρετούς εκπροσώπους των εργαζομένων με 
βαθμό τουλάχιστον Α’ με τους αναπληρωτές τους . 

2.Τα υπό στοιχεία α’ τακτικά μέλη της παρ. 1 ορίζονται 
από τον Νομάρχη Ανατολικής Αττικής από υπαλλήλους 
που πληρούν τις προϋποθέσεις να επιλεγούν ως προϊ¬ 
στάμενοι διευθύνσεων σύμφωνα με τις διατάξεις του άρ¬ 
θρου 11 του Ν. 3260/2004. 

3. Τα υπό στοιχείο α’ αναπληρωματικά μέλη της παρ 1 
της παρούσης ορίζονται από τον Νομάρχη Ανατολικής 
Αττικής από υπαλλήλους που έχουν επιλεγεί ως προϊστά¬ 
μενοι διευθύνσεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως πρόεδρος ένα από τα τακτι¬ 
κά μέλη με αναπληρωτή του, επίσης ένα από τα μέλη αυ¬ 
τά. Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ’ με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελών του υπηρεσιακού συμβουλίου εί¬ 
ναι διετής. 

7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου , αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας εργασίας ιδιωτικού δικαίου αορίστου 
χρόνου. 

8. Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 8 Νοεμβρίου 2004 

Ο Νομάρχης 
ΛΕΩΝΙΔΑΣ ΚΟΥΡΗΣ 

-♦- 

Αριθ. 2/141 (5) 

Έγκριση υπερωριακής απασχόλησης υπαλλήλων του 
Ν.Π. «Δημοτικό Αθλητικό Κέντρο Φλώρινας». 

Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 

ΤΟΥ ΔΗΜΟΤΙΚΟΥ ΑΘΛΗΤΙΚΟΥ ΚΕΝΤΡΟΥ ΦΛΩΡΙΝΑΣ 

Έχοντας υπόψη: 

Τις διατάξεις. 

1. Το άρθρο 109 του Ν. 1188/1981 που αναφέρεται, 
στην υπερωριακή απασχόληση και. υπαλλήλων ΝΠΔΔ 
των Δήμων. 

2. Ότι, στο Δημοτικό Αθλητικό Κέντρο Φλώρινας υπη¬ 
ρετούν δύο υπάλληλοι κλάδου ΔΕ τεχνικού προσωπικού 
με ευθύνη συντήρησης των εγκαταστάσεων και ιδιαίτερα 


των δύο γηπέδων ποδοσφαίρου με χλοοτάπητα και ενός 
υπαλλήλου κλάδου ΥΕ προσωπικού φυλάκων-καθαριότη- 
τας με ευθύνη 2.200τ.μ. εσωτερικών χώρων και 15.000τ.μ. 
αυλείου χώρου. 

3. Ότι το Δημοτικό Αθλητικό Κέντρο λειτουργεί καθημε¬ 
ρινά επί 17ώρου, δεδομένου ότι καλύπτει όλες τις αθλητι¬ 
κές δραστηριότητες των συλλόγων της πόλης (στίβο-πο- 
δόσφαιρο-μπάσκετ-χάντ μπωλ-μαζικό αθλητισμό-σχολι- 
κά πρωταθλήματα-πολιτιστικές εκδηλώσεις κ.λ.π. 

4. Τις ημέρες Σάββατα-Κυριακές-Αργίεςτο Δ.Α.Κ. Φλώ¬ 
ρινας λειτουργεί για διεξαγωγή αγώνων όλων των πρω¬ 
ταθλημάτων, βάσει εγκρίσεων των αρμοδίων Ομοσπον¬ 
διών και το ωράριο των ημερών αυτών καθορίζεται με 
απόφαση του Δ.Σ. του Νομικού Προσώπου ανάλογα με 
τις ανάγκες των αγώνων. 

5. Τις συντηρήσεις των εγκαταστάσεων και ιδιαίτερα 
του χλοοτάπητα με τις αναγκαστικές αρδεύσεις κατά τις 
νυχτερινές ώρες. 

6. Τα άρθρα 10 και 12 του Ν.2503/1957 (ΦΕΚ 107/ΤΑΑ) 

«μεταβίβαση αρμοδιοτητων-προσωπικό Ο.Τ.Α., πρώ¬ 
του βαθμού». 

7. Το άρθρο 16του Ν.3205/2003 ΦΕΚ297/Α’που αναφέ- 
ρεται στην υπερωριακή εργασία, αποφασίζουμε: 

1 .Εγκρίνουμε την παροχή εργασίας πέραν του κανονι¬ 
κού ωραρίου και μέχριτην 24η ώρα (28) είκοσι οκτώ ωρών 
για κάθε έναν από τους τρεις υπαλλήλους για κάθε μήνα 
και 224 διακοσίων είκοσι τεσσάρων ωρών συνολικά για το 
έτος 2004 για τους λόγους που αναφέρονται στην στην 
ανωτέρω παράγραφο 2 και για την διασφάλιση της ομα¬ 
λής λειτουργίας του Δημοτικού Αθλητικού Κέντρου Φλώ¬ 
ρινας. 

2. Η δαπάνη που προκαλείται για το σκοπό αυτό ανέρ¬ 
χεται στο ποσό των 4.030 ευρώ και έχει εγγράφει στον 
ΚΑΕ 113.1. 

3. Η ισχύς της απόφασης αυτής αρχίζει ένα μήνα πριν τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 23 Σεπτεμβρίου 2004 
Ο Πρόεδρος 

ΧΑΡΑΛΑΜΠΟΣ ΜΙΧΑΗΛΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίΐρ: νννννν.θΐ. 91 · - θ-γπηΜ: \λ/θ 6 γπ 351 θι· @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


( 2410 ) 597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 ουίΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


Ευκο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπι και μέχρι 100 σελίδες σε 5 βυΐΌ προσαυξανόμενη 
κατά 1 ουτο ανά 50 σελίδες. 

Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-τοπι διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ί3Χ : 210-9472556 ίηΙθΓΠβΙ: ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβΓηθί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5%του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓηβί, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































